કેન્દ્ર સરકારે બજેટમાં એક્સાઇઝ ડ્યૂટીમાં એક ટકાનો વધારો કરાતા શહેર સહિત રાજ્યભરના જ્વેલર્સ, મેન્યુફેક્ચરર્સ, બુલિયનના વેપારીઓ ભારે વિરોધ કરી રહ્યા છે. આજથી શરૂ થયેલી ત્રણ દિવસની હડતાળના પગલે કરોડો રૂપિયાનો કારોબાર ઠપ થઇ જવાની ભીતિ સેવાઇ રહી છે. સ્થાનિક જ્વેલર્સ એસોસિયેશનના અગ્રણીઓના કહેવા મુજબ રોજનો શહેરમાં ૫૦૦થી ૭૦૦ કરોડનો જ્વેલરી અને બુલિયનનો સોના-ચાંદીનો કારોબાર થાય છે. આવા સંજોગોમાં ત્રણ દિવસની હડતાળના પગલે એક અંદાજ મુજબ રૂ. ૨૦૦૦ કરોડથી વધુનો કારોબાર ઠપ થઈ જવાની ભીતિ સેવાઇ રહી છે.